|  |  |
| --- | --- |
| Numri i lëndës: | 2019:159405 |
| Datë: | 28.01.2020 |
| Numri i dokumentit:  | 00790377 |

**P.nr. 720/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta si procesmbajtëse, në çështjen penale kundër të pandehurit, G M, për shkak të veprës penale legalizimi i përmbajtjes së rreme nga neni 403 par. 2 e lidhur me par. 1 te KPRK-së, dhe të pandehurit I I për shkak të veprës penale ndihma në kryerjen e veprës penale legalizimi i përmbajtjes së rreme nga neni 403 par. 2 e lidhur me par. 1 lidhur me nenin 33 te KPRK-së, sipas aktakuzës së Prokurorisë Themelore në Pejë, PP/II.nr.1609/19 te datës 08.08.2019, pas mbajtjes së shqyrtimit fillestar, me dt. 23.01.2020, në prezencë të Prokurores se shtetit Lumturije Vuçetaj, të pandehurve G M dhe I I, në të njëjtën ditë mori dhe shpalli publikisht, ndërsa me dt.28.01.2020, përpiloi këtë:

**A K T GJ Y K I M**

**Të pandehurit**

**1. G M, i biri i R dhe nënës S e gjinisë M, i lindur me dt. ... në fsh. G K. K, ku dhe banon, identifikohet në bazë të lnj.nr. personal .., ka të kryer shkollën fillore, i martuar, baba i dy fëmijëve, i gjendjes së dobët ekonomike, me nr. tel. ..., shqiptar, shtetas i R. së Kosovës, mbrohet në liri.**

**2. I I, i biri i Q dhe nënës H e gjinisë H, i lindur me dt..., në fsh. K i P K. Skenderaj, ku dhe banon, identifikohet në bazë të lnj.nr. personal ..., ka të kryer shkollën mesme, i martuar, baba i katër fëmijëve, i gjendjes së dobët ekonomike, me nr. tel. ...., shqiptar, shtetas i R. së Kosovës, mbrohet në liri.**

**JANË FAJTORË**

**Sepse,**

**I pandehuri G M**

* Me dt.10.01.2018, ne kohë të pacaktuar , në Departamentin për Familjet të Dëshmorëve, Invalidëve të Luftës dhe Viktimave Civile, Zyra ne Pejë, pranë MPMS-së, vë në lajthim oganin kompetent të lartcekur që në dokumentin publik – regjistrin, të vërtetoj një çështje të pavërteta, të parapare për të shërbyer si provë në një çështje ligjore, në atë mënyrë që e pandehura duke prezantuar dokumentet e falsifikuara dhe atë certifikatën mbi statusin e veteranit te luftëtar nr. L6/13441 të dt. 26.04.2016 si dhe vërtetimin me nr. 49854/2017 te dt. 29.12.2017. se kinse i njëjti është Veteran Luftëtar i “UÇK”-së ku i njëjti edhe përfiton pagën e veteranit, me ç ‘rast të dëmtuarës MPMS-së i shkakton dëm material në shumën prej 1,530.00 euro.

-me çka ka kryer vepër penale legalizimi i përmbajtjes se rreme nga neni 403 par. 2 lidhur me par 1 të KPRK-së.

**I pandehuri I I**

Nga fillim të muajit dhjetor të vitit 2017 e deri me datë 10.01.2018 në Pejë, me dashje ndihmon të pandehurin G M (miku i vëllait të tij) në kryerjen e veprës penale legalizimi i përmbajtjes se rreme nga neni 403 par. 2 lidhur me par 1 të KPRK-së, në atë mënyrë qe i pandehuri I këshillon dhe udhëzon te pandehurin G në mënyrën e sigurimit te certifikatës mbi statusin e veteranit luftëtar nr.prot. ... të dt..26.04.2016 si dhe vërtetimin me nr...../.. te dt.29.11.201, qe i njëjti ti përdor si dokumente origjinale pranë Departamentit te Familjeve te Dëshmoreve, Invalidëve te Luftës dhe Viktimave Civile zyra ne Pejë, me qellim qe te përfitoj pagën e statusit te veteranit luftëtarë, duke arritur marrëveshje qe i pandehuri I ti siguron te njëjtat dokumente përmes lidhjeve te tij de me këto veprime ia mundëson te pandehurit G aplikimin dhe përfitimin e pagës për statusin e veteranit luftëtare pranë Departamentit te sipërshënuar,

* me çka ka kryer ndihme ne kryerjen e veprës penale legalizimi i përmbajtjes se rreme nga neni 403 par. 2 lidhur me par 1 e lidhur me nenin 33 të KPRK-së.

Andaj, gjykata konform nenit 7, 41, 49,50, 51,52, 62, 70, 73, 74, 75 par.1, nën par. 1.3, neni 403 par.2 lidhur me par. 1 të KPRK-së, 403 par.2 lidhur me par. 1 e lidhur me nenin 33 të KPRK-së dhe nenin 365 të KPP-së, të pandehurit:

**I GJ Y K O N ME:**

**I. Te pandehurit G M i shqipton,**

**DËNIM ME KUSHT** duke ia shqiptuar **dënimin me burgim** në kohëzgjatje prej **8 (tetë) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Konform nenit 62 par.2 nenpar 2.2 dhe nenit 64 të KPRK-së, i shqipton dënimin plotësuese

I pandehuri G M,  **URDHEROHET** qe palës se dëmtuar Ministrisë së Punës dhe Mërqinjës Sociale, t’ia kompensoj dëmin në shumen prej 1530 ( njëmijë e pesëqind e tridhjete) euro, brenda afatit prej 6 (gjashte) muaj, pas plotfuqishmërisë se këtij aktgjykimi.

Konform nenit 62 par.2 nenpar,2.7 dhe nenit 70 te KPRK-së të pandehurit i shqipton dënimin plotësues- **PUBLIKIMI I AKTGJYKIMIT**.

I pandehuri obligohet që në emër paushallit gjyqësor, të paguaj shumën prej 20 (njëzetë) euro, në afat prej 15 ditësh, pasi që aktgjykimi të merr formën e prerë.

I pandehuri obligohet qe në emër të programit për kompensimin e viktimave të krimit të paguaj shumën prej 30 (tridhjetë) euro, në afat prej 15 ditësh, pasi që aktgjykimi të merr formën e prerë

**II. Te pandehurit I I i shqipton**

**DËNIM ME KUSHT** duke ia shqiptuar **dënimin me burgim** në kohëzgjatje prej 4 **(katër) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Konform nenit 62 par.2 nenpar,2.7 dhe nenit 70 te KPRK-së të pandehurit i shqipton dënimin plotësues- **PUBLIKIMI I AKTGJYKIMIT**.

I pandehuri obligohet që në emër paushallit gjyqësor, të paguaj shumën prej 20 (njëzetë) euro, në afat prej 15 ditësh, pasi që aktgjykimi të merr formën e prerë.

I pandehuri obligohet qe në emër të programit për kompensimin e viktimave të krimit të paguaj shumën prej 30 (tridhjetë) euro, në afat prej 15 ditësh, pasi që aktgjykimi të merr formën e prerë

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr.1609/19 te datës 08.08.2019, kundër të pandehurit, G M, për shkak të veprës penale legalizimi i përmbajtjes së rreme nga neni 403 par. 2 e lidhur me par. 1 te KPRK-së, dhe të pandehurit I I për shkak të veprës penale ndihma në kryerjen e veprës penale legalizimi i përmbajtjes së rreme nga neni 403 par. 2 e lidhur me par. 1 lidhur me nenin 33 te KPRK-së.

Konform nenit 245 të KPP-së me dt. 23.01.2020, është mbajtur seanca e shqyrtimit fillestar, prezentë kane qene prokurorja e shtetit Lumturije Vuçetaj, të pandehurit G M dhe I I.

Gjykata konform dispozitave te nenit 246 par. 1, të KPP-së, i ka udhëzuar të pandehurit me të drejtat e tyre, ku në këtë rast të pandehurit deklaruan se i kanë kuptuar këto të drejta dhe se nuk kane nevoje për mbrojtës.

Para leximit te aktakuzës prokurorja e shtetit beri plotësimin e aktakuzës dhe atë sa i përket propozimit për shqiptimin e dënimeve plotësuese ku gjykatës i propozon qe pandehurit G M ti shqiptoj dënimin plotësues, urdhrin për kompensimin e humbjes apo demit, nga neni 64 i KPRK-së si dhe dënimin plotësues publikimi i aktgjykimit nga neni 70 te KPRK-së ndërsa për te pandehurin I I ti shqiptohet dënimi plotësues publikimi i aktgjykimit nga neni 70 te KPRK-së.

Pas leximit të aktakuzës nga Prokurorja e Shtetit, te pandehurit deklaruan se e kanë kuptuar aktakuzën e përmirësuar dhe nuk ka nevojë për sqarime shtesë. Gjyqtari i vetëm gjykues, pasi që është bindur se të pandehurit e kanë kuptuar aktakuzën, ju ka dhënë mundësi të pandehurve qe të deklarohen për pranimin ose mospranimin e fajësisë, duke i njoftuar për rëndësinë dhe pasojat e pranimit të fajësisë.

I pandehuri G M e ka pranuar fajësinë për veprën penale cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

I pandehuri I I e ka pranuar fajësinë për veprën penale cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurores së Shtetit, ku prokurorja e shtetit është pajtuar me pranimin e fajësisë nga ana e të pandehurve nga se shihet së është i vullnetshëm dhe në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurës është bërë konform dispozitave të nenit 246 dhe 248 par 1 të KPP-së, pasi qe e pandehura e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Sulltan Islamaj, formulari për aplikim ne skemën e pensioneve me nr. 03-05/10466 i dt. 10.01.2018, vërtetimin me nr. 49854/2017 te dt. 29.12.2017, certifikatën mbi statusin e veteranit luftëtar nr. prot. L6/13441 te dt. 26.04.2016, kartela financiare për periudhën kohore 09.03.2018-21.09.2018 e siguruar nga MPMS-ja, vendimi nga Departamenti i Familjeve te Deshmoreve, Invalidëve te Luftës dhe Viktimave Civile i dt. 23.02.2018, përgjigja-kërkesë nga Zyra e Kryeministrit me nr. prot. 324/2 i dt. 20.02.2019, deklarata e te pandehurit G M e dhënë ne stacionin policor me dt. 20.02.2019 si dhe me dt. 11.07.2019, po ashtu ne prokurori me dt. 30.07.2019, deklarata e et pandehurit I I e dhënë ne stacion policor me dt. 11.07.2019, si dhe ne prokurori me dt. 30.07.2019 si dhe shkresat tjera, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së, ka pranuar pranimin e fajësisë nga të pandehurit.

Me provat e ofruara, si dhe pranimin e fajësisë nga ana e të pandehurve është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit G M, qëndrojnë të gjitha elementet e veprës penale, legalizimi i përmbajtjes se rreme nga neni 403 par. 2 lidhur me par 1 të KPRK-së dhe te pandehurit I I, qëndrojnë te gjitha elementet e veprës penale ndihme ne kryerjen e veprës penale legalizimi i përmbajtjes se rreme nga neni 403 par. 2 lidhur me par 1 e lidhur me nenin 33 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurve dhe të njëjtit janë penalisht përgjegjës. Sa i parket fajësisë te pandehurit ishin të vetëdijshëm për veprën e kryer dhe atë e kanë kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurit G M dhe I I , gjykata mori sjelljen korrekte në gjykatë, pranimin e fajësisë, pendimin për veprën e kryer, si dhe premtimin e tyre se në të ardhmen nuk do të përsërisin vepra tjera penale dhe faktin se të njëjtit me parë nuk kanë qenë të dënuar për ndonjë vepër tjetër penale, ndërsa rrethana rënduese ndaj të pandehurve gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurve. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurve nga kryerja e veprave penale në të ardhmen dhe të bëjë rehabilitimin e tyre; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar në nenin 450 par 2 nenpar 2.6 të KPP-së, e obligoi të pandehurit në pagimin e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit i obligoi të pandehurit që të paguaj shpenzimet e viktimave të krimit.

Konform nenit 64 të KPRK-së, e obligoi të pandehurin G M që të paguaj shumen e parave ne vlere prej 1530 (njëmijë e pesëqind e tridhjetë) euro, palës se dëmtuar MPMS-së dhe atë në afat deri ne 6 (gjashte) muaj pas plotfuqishmërisë se këtij aktgjykimi.

Konform nenit 70 te KPRK-së, te pandehurve iu shqiptua dënimi plotësues publikimi i aktgjykimit

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.720/19, dt. 28.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.